

**เอกสารแนบท้ายกรมธรรม์ประกันภัยรถยนต์ ปลอดแอลกอฮอล์  
(ใช้สําหรับกรมธรรม์ประกันภัยรถยนต์ทุกประเภท)**

ภายใต้ความคุ้มครองตามกรมธรรม์ประกันภัยนี้บริษัทไม่คุ้มครองความรับผิดต่อบุคคลภายนอกและ ไม่คุ้มครองความเสียหายต่อตัวรถยนต์ หากผู้ขับขี่ขณะที่เกิดเหตุมีแอลกอฮอล์ในเส้นเลือดจากการดื่มเครื่องดื่มที่มีแอลกอฮอล์ผสมอยู่ เว้นแต่การมีแอลกอฮอล์ในเส้นเลือดนั้นเกิดจากการรับประทานยารักษาโรค บางชนิดที่มีส่วนผสมแอลกอฮอล์ หรือเกิดจากการรับประทานอาหารบางชนิดที่มีส่วนผสมแอลกอฮอล์ แต่การมีปริมาณแอลกอฮอล์ในเส้นเลือดนั้นจะต้องมีจํานวนไม่เกินกว่า 10 มิลลิกรัมเปอร์เซ็นต์

ทั้งนี้ บริษัทจะไม่นําเงื่อนไขเอกสารแนบท้ายนี้มาเป็นข้อต่อสู้บุคคลภายนอกเพื่อปฏิเสธความรับผิดต่อความเสียหายต่อบุคคลภายนอก และเมื่อบริษัทได้จ่ายค่า สินไหมทดแทนไปแล้ว ผู้เอาประกันภัยต้องใช้จํานวนเงินที่จ่ายไปนั้นคืนให้กับบริษัทภายใน 7 วัน นับตั้งแต่ วันที่ได้รับหนังสือเรียกร้องจากบริษัทส่วนกรณีความเสียหายต่อตัวรถยนต์บริษัทจะไม่นําเงื่อนไขของ เอกสารแนบท้ายนี้มาใช้ในกรณีที่ความเสียหายต่อรถยนต์ที่เกิดขึ้นมิได้เกิดจากความประมาทของผู้ขับขี่รถยนต์ตามกรมธรรม์ประกันภัยนี้

ทั้งนี้ให้ใช้ข้อยกเว้น เงื่อนไขทั่วไปและข้อความอื่น ๆ ในกรมธรรม์ประกันภัยฉบับนี้บังคับตามเดิม เว้นแต่ได้มีการระบุไว้เป็นอย่างอื่นในเอกสารแนบท้ายนี้เท่านั้น



|  |  |  |
| --- | --- | --- |
| ................................  กรรมการ / Director | Logo  Description automatically generated | ................................  ผู้รับมอบอำนาจ / Authorized signature |